คนคลังกลต.ชิงดําเลขาคปภ.คนใหม่
คนกระทรวงการคลังก.ล.ต.ชิงเลขาธิการ คปภ.คนใหม่
23 ก.ย. 2554

คนกระทรวงการคลังก.ล.ต.ชิงเลขาธิการ คปภ.คนใหม่
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ผู้ที่คาดว่าจะได้รับการเสนอชื่อให้เป็นเลขาธิการ คปภ.คนใหม่ แทนนางจันทรา บูรณฤกษ์ ที่ครบกำหนดวาระในเดือน ต.ค.นี้ จะมีตัวเต็งด้วยกัน 2 คน คือ นายสมชัย อภิวัฒนพร หัวหน้าผู้ตรวจราชการกระทรวงการคลัง ซึ่งมีสายสัมพันธ์ที่ดีกับรัฐบาล และนายประเวช องอาจสิทธิกุล ผู้ช่วยเลขาธิการอาวุโส สายงานกำกับดูแล ผู้ประกอบธุรกิจหลักทรัพย์ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ซึ่งมีสายสัมพันธ์ที่ดีกับนายธีระชัย ภูวนาถนรานุบาล รมว.คลัง เนื่องจากสมัยที่นายธีระชัย ยังเป็นเลขาธิการ ก.ล.ต. ได้เป็นผู้ดึงนายประเวชจากแบงก์ออฟอเมริกาให้มาช่วยงานที่ ก.ล.ต.
สำหรับผู้สมัครที่เหลือหลังจากปิดรับสมัครไปเมื่อวันที่ 19 ก.ย.ที่ผ่านมา ประกอบด้วย นางอัจนา ไวความดี รองผู้ว่าการธนาคารแห่งประเทศไทย (ธปท.) น.ส.ชำเลือง ชาติสุวรรณ ที่ปรึกษา คปภ. นายสุทธิรจิตรังสรรค์ รองประธานอาวุโส บริษัท เอไอเอ ประเทศไทย และ พล.ต.ต.พีรพันธุ์ เปรมภูติ อดีตเลขาธิการสำนักงานป้องกันและปราบปรามการฟอกเงิน (ปปง.) โดยมีนายโกวิทย์ โปษยานนท์ กรรมการ คปภ.เป็นประธานคณะกรรมการสรรหา ซึ่งคาดว่าจะได้ข้อสรุปก่อนเดือน ต.ค.นี้